AFRIKAANSE OPSOMMING: Hierdie studie poog om die strukturele en konseptuele tendens onderliggend aan die ontwikkeling van UGO (Uitkomsgebaseerde onderwys) te ondersoek. Die bekendstelling van 'n UGO model in skole word gesien as deel van die demokratiseringsproses wat binne die Suid-Afrikaanse onderwysstelsel plaasvind. Ondersteuners van UGO is dit eens dat UGO radikaal wegbeweeg van die apartheidsonderwysstelsel. Om hierdie rede word UGO dus gesien as 'n transformatoriese perspektieftot die kurikulum. Teen hierdie agtergrond streef UGO daama om sukses te waarborg vir alle leerders in 'n leerlinggesentreerde omgewing. Op die manier wil UGO 'n kritiese, ondersoekende, skeppende, probleemoplossende, kommunikatiewe en toekomsgerigte landsburger skep. Nadat daar egter 'n analitiese studie van die Witskrif vir Onderwys en Opleiding (1996) gedoen is wil dit tog voorkom asofUGO eerder daarop gemik is om leerders te manipuleer en te beheer. Trouens, die huidige diskoers oor kennisproduksie aanvaar dat indien 'n land se opvoeding nie die realiteit van globalisasie in ag neem nie word dit as minderwaardig beskou. Die bevindinge van die navorsmg stel voor dat UGO, met sy vaste uitkomste, wemige verandering alleen kan meebring. Daar word dus aan die hand gedoen dat indien rasionaliteit, kreatiwiteit en verbeeldingrykheid deel sou vorm van onderwys en leer dit op so 'n manier uitkomste kan komplementeer en sodoende betekenisvolle transformasie in die onderwys kan bewerkstellig.